stanford-oval/wikipedia huggingface dataset:
ריצ'רד לין

| --- | --- |

 לידה:  20 בפברואר 1930 בריסטול, הממלכה המאוחדת 
 פטירה:  17 ביולי 2023 (בגיל 93) 
 ענף מדעי:  פסיכולוגיה
 מקום לימודים:  אוניברסיטת קיימברידג'  תיכון לדקדוק בבריסטול  קינגס קולג' 
 מוסדות:  אוניברסיטת אלסטר בקולריין  אוניברסיטת אקסטר  אוניברסיטת אלסטר 
 www.rlynn.co.uk
 
רצ'רד לין (באנגלית:  Richard Lynn;‏ 20 בפברואר 1930 – 17 ביולי 2023) היה פסיכולוג וסופר בריטי שנוי במחלוקת, ופרופסור לשעבר באוניברסיטת אלסטר, עד שתוארו נשלל ממנו בשנת 2018.
במחקריו הוא טען להשפעה ישירה של מין וגזע על אינטליגנציה, ובעקבות כך הואשם בגזענות, וספג ביקורת נוקבת מחוקרים רבים בתחומו, על מסקנותיו ועל שיטת עבודתו.
שימש בעבר כעורך הראשי של כתב העת Mankind Quarterly(אנ'), שהואשם בידי רבים בכך שהוא מקדם עליונות לבנה, איגניקה ואת תורת הגזע.
ביוגרפיה

ריצרד לין נולד למשפחה של בוטנאי בריטי סידני הרלנד שפעל בטרינידד ופרו. הוא גדל בבריטניה במשפחה חד-הורית ופגש לראשונה את אביו בשנת 1949 כאשר הוא חזר לבריטניה. אחרי סיום לימודי בית ספר לין למד באוניברסיטת קיימברדג'.
לין התחיל את הקריירה מדעים באוניברסיטת אקסטר והמשיך לאוניברסיטת אולסטר באירלנד.
בשנת 1982 הוא פרסם מאמר בו תיאר תופעה של אפקט פלין. לדעתו מקור לתופעה זו היא בשיפור בהרגלי התזונה במהלך המאה ה-20.
בשנת 1996 לין פרסם ספר Dysgenics: Genetic Deterioration in Modern Populations בו טען שמשפחות בעלי השכלה גבוהה מולידים פחות ילדים ובמשפחות עם IQ נמוך הם בדרך כלל מרובות ילדים. ויליאם המילטון מתח ביקורת קשה על הספר וממצאיו.
לין חקר האם קיים קשר בין גזע לרמת משכל. ממצאים רוכזו בספר "IQ and the Wealth of Nations" שנכתב במשותף עם חוקר פיני ופורסם בשנת 2002. בספר המחברים טענו שהבדלים בתוצר מקומי גולמי בין המדינות השונות מוסברים בהבדלים ברמת IQ של האזרחים. לדעתם המדד מגיע ל-105 אצל אנשים ממזרח אסיה, 99 אצל אנשים מאירופה ורק 54 אצל בושמנים. בשנת 2010 הוא פרסם מאמר לפיו אנשי צפון איטליה הם בעלי מדד 103 ותושבי סיציליה 89 בלבד. מסקנות של לין נתקלו בביקורת מחוקרים אחרים שעסקו בנושא לרבות מרכוס פלדמן. היו גם טענות לבעיות מתודולוגיות במחקריו. בעקבות כך בשנת 2018 אוניברסיטת אולסטר ביטלה מינוי של לין לפרופסור אמריטה.
המרכז המשפטי לדרום העני כלל את לין ברשימת בעלי דעות של לאומנות לבנה.
ספרים

Dysgenics: Genetic Deterioration in Modern Populations. Praeger Publishers. 1997. ISBN 9780275949174.
Lynn, Richard (2001). The Science of Human Diversity: A History of the Pioneer Fund. University Press of America. ISBN 076182040X.
Lynn, Richard (2001). Eugenics: A Reassessment. Praeger Publishers. ISBN 9780275958220.
Lynn, Richard; Vanhanen, Tatu (2002). IQ and the Wealth of Nations. Westport, Connecticut: Praeger. ISBN 9780275975104.
Lynn; Vanhanen (2006). IQ and Global Inequality. Washington Summit Publishers. ISBN 1-59368-025-2.
Lynn, Richard (2015) [2006]. Race Differences in Intelligence: An Evolutionary Analysis. Washington Summit Publishers. ISBN 978-1593680190.
Lynn, Richard; Becker, David (2019). The Intelligence of Nations. London: Ulster Institute for Social Research. ISBN 9780993000157.
Lynn, Richard (2020). Memoirs of a Dissident Psychologist. Ulster Institute for Social Research. ISBN 9780993000171.
Lynn, Richard (2021). Sex Differences in Intelligence: The Developmental Theory. Arktos Media Ltd. ISBN 978-1914208652.
הערות שוליים

↑  W. D. Hamilton, A review of Dysgenics: Genetic Deterioration in Modern Populations, Annals of Human Genetics 64, 2000-07, עמ' 363–374 doi: 10.1046/j.1469-1809.2000.6440363.x
↑  Marcus Feldman, Echoes of the Past: Hereditarianism and A Troublesome Inheritance, PLoS Genetics 10, 2014-12-11, עמ' e1004817 doi: 10.1371/journal.pgen.1004817
↑  .%20Problems%20in%20deriving%20Italian%20regional%20differences%20in%20intelligence%20from%202009%20PISA%20data.%20Intelligence,%2041,%2025–3.pdf
↑  Richard Lynn, Southern Poverty Law Center (באנגלית)
| --- | --- |
בקרת זהויות :  NLI: 987007272815505171  BIBSYS: 90271852  BnF: cb13495894q (data)  CiNii: DA0230668X  GND: 1041732600  ISNI: 0000 0001 1698 1876  LCCN: n50037414  NDL: 00448284  NKC: jn20031216017  NTA: 068491476  SUDOC: 050391356  VIAF: 109619997   WorldCat (עם VIAF): 109619997
שון סטונרוק

| --- | --- |

 לידה:  19 באוגוסט 1977 (בן 47) קולומבוס שבאוהיו
 עמדה:  סמול פורוורד, פאוור פורוורד
 גובה:  2.01 מטר
 מכללה:  אוניברסיטת המדינה של אוהיו אוניברסיטת אוהיו
 קבוצות כשחקן
 2000-2001   2001-2005   2005-2012:  ראסינג אנטוורפן   קאנטו   מונטפסקי סיינה
 הישגים כשחקן
 MVP של הסופר קאפ האיטלקי (2007)   MVP של גמר הגביע האיטלקי (2009)
שון אנדרו סטונרוק (באיטלקית: Shaun Andrew Stonerook; נולד ב-19 באוגוסט 1977 בקולומבוס, אוהיו) הוא כדורסלן עבר אמריקאי-איטלקי ששיחק בעמדות הסמול פורוורד והפאוור פורוורד.
סטונרוק החל את הקריירה שלו בעונת 2000/2001 בקבוצה הבלגית ראסינג אנברסה, במדיה קלע 13.3 נקודות והוריד 12 ריבאונדים בממוצע למשחק ונבחר למשחק האולסטאר של הליגה הבלגית. לאחר מכן עבר לקאנטו האיטלקית ושיחק בה עד לסיום עונת 2004/2005, כשלזכותו 1,449 נקודות ב-150 משחקים וזכייה בסופרקאפ האיטלקי (2004) במדיה.
בעונת 2005/2006 חתם בקבוצת היורוליג מונטפסקי סיינה. עם סיינה זכה סטונרוק 3 פעמים באליפות איטליה (2007–2009), פעמיים בסופרקאפ האיטלקי (2007, 2008) ובגביע האיטלקי ב-2009. כמו כן, נבחר ל-MVP של הסופר קאפ האיטלקי ב-2007 ושל גמר הגביע האיטלקי ב-2009.
שוודיה באירוויזיון 2009

שוודיה באירוויזיון 2009 השתתפה עם השיר "La Voix", בביצוע של מאלנה ארנמן. ארנמן זכתה בתחרות השירים השוודית מלודיפסטיבלן, המשמשת בתהליך הבחירה של שוודיה לאירוויזיון.
לפני האירוויזיון

"מלודיפסטיבלן 2009" התחרות לבחירת נציג שוודיה לאירוויזיון 2009 שנערך ברוסיה, התקיימה במתכונת של ארבעה חצאי גמר שבכל אחד מהם מתמודדים ארבעה הרכבים מוזיקליים בהם שני המקומות הראשונים עולים לגמר והמתמודדים שהגיעו למקומות השלישי והרביעי בכל אחד מחצאי הגמר מתמודדים ביניהם בתוכנית של "הזדמנות שנייה" בה שני המקומות הראשונים עולים לגמר, בנוסף מתמודד נוסף עולה לגמר שנבחר על ידי צוות שיפוט בינלאומי.
בגמר התחרות התמודדו 11 אמנים, האירוע נערך באריקסון גלוב והונחה על ידי פייטרה מיידה.
| סדר | מבצע | שיר | ניקוד> השופטים | ניקוד> הקהל | ניקוד> סופי | מיקום |
| --- | --- | --- | --- | --- | --- | --- |
| 01 | מונס סלמרלוב | Hope & Glory | 96 | 48 | 144 | 4th |
| 02 | Caroline af Ugglas | "Snälla snälla" (Please, please) | 51 | 120 | 171 | 2nd |
| 03 | אגנס קרלסון | Love Love Love | 40 | — | 40 | 8th |
| 04 | H.E.A.T. | 1000 Miles | 58 | 24 | 82 | 7th |
| 05 | אמיליה ריידברג | "You're My World | 28 | — | 28 | 9th |
| 06 | Alcazar | Stay the Night | 67 | 72 | 139 | 5th |
| 07 | שרה דון פיינר | Moving On | 75 | 12 | 87 | 6th |
| 08 | E.M.D. | Baby Goodbye | 49 | 96 | 145 | 3rd |
| 09 | סופיה | Alla | 12 | — | 12 | 10th |
| 10 | מולי סאנדן | Så vill stjärnorna" (So the stars want) | 2 | — | 2 | 11th |
| 11 | מאלנה ארנמן | La Voix | 38 | 144 | 182 | 1st |
באירוויזיון

פרק זה לוקה בחסר. אנא תרמו לוויקיפדיה ו.
שלושה סרג'נטים

| --- | --- |

כרזת הסרט
 מבוסס על:  הרומן "גונגה דין"
 בימוי:  ג'ון סטרג'ס 
 הופק בידי:  פרנק סינטרה
 תסריט:  ויליאם ברנט
 עריכה:  פריס ובסטר 
 שחקנים ראשיים:  פרנק סינטרה  פיטר לופורד  דין מרטין  סמי דייוויס ג'וניור
 מוזיקה:  בילי מיי 
 צילום:  וינטון הוך 
 מדינה:  ארצות הברית 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  10 בפברואר 1962
 משך הקרנה:  112 דקות
 שפת הסרט:  אנגלית 
 סוגה:  סרט קומדיה 
 הכנסות:  4,300,000 דולר
 דף הסרט ב־IMDb
 
שלושה סרג'נטים (באנגלית: sergeants 3) הוא מערבון קומי אמריקאי משנת 1962 בבימויו של ג'ון סטארג'ס עם פרנק סינטרה, דין מרטין, פיטר לופורד, סמי דייוויס ג'וניור וג'ואי בישופ (חבורת ה-ראט פאק) בתפקידים הראשיים.
זה רימייק של הסרט גונגה דין (1939) אלא שהעלילה הועברה מהודו ומלחמה נגד קנאים הודים למערב ארצות הברית ומלחמת נגד קנאים אינדיאנים. שני הסרטים מבוססים על הפואמה "גונגה דין" של רודיארד קיפלינג.
חלק גדול של הסרט צולם בקניון ברייס במדינת יוטה. בסרט גם מופיעים שלושת בניו של בינג קרוסבי - פיליפ, דניס ולינדסי בתפקידים קטנים כחיילים.
תקציר העלילה

השנה 1873 - מייק (פרנק סינטרה), צ'יפ (דין מרטין) ולארי (פיטר לופורד) הם סרג'נטים ביחידת פרשים של צבא ארצות הברית. הם מוצבים במערב ארצות הברית בשטח שנשלט על ידי אינדיאנים ונמצאים במלחמה ארוכה נגדם.
הם נשלחים לעיירה קטנה שהותקפה על ידי האינדיאנים. בדרך מסתפח אליהם ג'ונה ויליאמס (סמי דייוויס ג'וניור), עבד משוחרר שרוכב על פרדה ובידו חצוצרה. הוא רוצה להסתפח לפרשים ומייק מסרב אך צ'יפ משכנע אותו שירשה לו.
העיירה שוממת, האנשים "נעלמו" ונשארו מספר אינדיאנים. לפתע הם מותקפים מכל הצדדים באינדיאנים יורי חיצים. לאחר קרב קשה הם מניסים אותם לאחר שגרמו להם לאבדות כבדות.
הם מגיעים לבסיס ושם פוקד עליהם הקולונל ויליאמס, לחזור לעיירה ולהתבסס בה ולחכות להתקפה. לארי מבקש להשתחרר מהצבא ולשאת את בחירה ליבו אמיליה. (רוטה לי) במקומו מצרף הקולונל את הסר'גנט מייג'ור בוסוול (ג'ואי בישופ) שהם לא אוהבים. בנשף שנערך לפני יציאתם הם מחדירים סם משכר לכוסו של בוסוול והוא מנוטרל. הם מבקשים מלארי לדחות את נישואיו ומייק מחתים אותו על טופס הצטרפות לצבא.
צ'יפ רוצה למצוא את מנהיג האינדיאנים, וואטנקה. ג'ונה מכיר את המקום שהם מתכנסים. מייק כולא את צ'יפ אך ג'ונה משחרר אותו בעזרתה של הפרדה שהורסת את מתקן הכלא. צ'יפ, ג'ונה והאנדיאני קאלב יוצאים לעבר המערה של האינדיאנים.
הם חוזים במפקד וואטנקה (מייקל פייט) נואם בפני האינדיאנים על רצונו לגרש את האדם הלבן ולהחזיר את השלטון לאינדיאנים. האינדיאנים מתחילים ב"ריקוד רוחות" סביב המנהיג. צ'יפ יוצא ומתעמת עם וואטנקה וג'ונה מתחמק לבסיס ומזעיק את מייק ולארי. הם מגיעים, נכנסים למערה ונכבלים.
הקולונל מארגן את הצבא להתקפה. השלושה מצליחים להשתחרר וצופים בטור הגדול של הצבא שצועד לעבר מארב מתוכנן של מאות אינדיאנים.
ג'ונה שנפצע מחץ בכתפו מצליח להגיע לראש הצוק ולחצצר את תרועת האזהרה. הקולנול קולט זאת, מפזר את הטור ומתחיל בהתקפה על האינדיאנים עם פרשים ותותחים והם נסוגים לאחר אבדות כבדות.
בסוף מקבלים שלושת הסרג'נים תעודת הצטיינות וג'ונה מצטרף לצבא בדרגת טוראי.
צוות השחקנים

| שם השחקן/ית | שם הדמות | הערות |
| --- | --- | --- |
| פרנק סינטרה | מייק מרי | סר'גנט ראשון |
| דין מרטין | צ'יפ דיל | סרג'נט |
| פיטר לופורד | לארי בארט | סרג'נט |
| סמי דייוויס ג'וניור | ג'ונה ויליאמס | עבד משוחרר |
| ג'ואי בישופ | רוג'ר בוסוול | סרג'נט מייג'ור |
| רותה לי | אמליה פארנט | אשתו של לארי |
| דיק סימונס | קולונל קולינגווד | מפקד הפרשים |
| מייקל פייט | וואטנקה | מפקד האינדיאנים |
| ארמנד אלזמורה | קאלב | אינדיאני |
שדרת האקליפטוסים בבוסתן הגליל

| --- | --- |

 מיקום
 עיר:  מועצה אזורית מטה אשר 
 קואורדינטות:  32°56′53″N 35°04′49″E﻿ / ﻿32.948°N 35.080305555556°E﻿ / 32.948; 35.080305555556
  מפת מיקום  מפה מפורטת   (למפת הגליל המערבי מוגדלת) שדרת האקליפטוסים בבוסתן הגליל(למפת הגליל המערבי רגילה) שדרת האקליפטוסים בבוסתן הגליל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדרת האקליפטוסים בבוסתן הגליל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדרת האקליפטוסים בבוסתן הגליל  he tabBackground:;tabBorder:#aaa;defaultTab:0;
 
שדרת האקליפטוסים בבוסתן הגליל היא שדרת אקליפטוסים משני צידי דרך ביישוב בוסתן הגליל שבצפון ישראל, הכלולה ברשימת אתרי המורשת של המועצה לשימור אתרים. השדרה נמצאת תחת אחריותה של הקרן הקיימת לישראל.
היסטוריה

שדרת האקליפטוסים הובילה בימי המנדט הבריטי למחנה בריטי שנקרא מחנה "סידני סמית" (Sidney Smith Barracks), על שמו של האדמירל ויליאם סידני סמית. ב-14 ביולי 1941, נחתם במחנה הסכם כניעת כוחות וישי הצרפתיים שישבו בסוריה ובלבנון לכוחות הבריטים ובעלי בריתם, הסכם הידוע בשם "הסכם שביתת הנשק של סאנט-ג'יין (עכו)" (Armistice of Saint Jean d`Acre).
עם בנייתו של היישוב בוסתן הגליל על שטח המחנה, החלו במאמץ משותף ביישוב לשמר את השדרה[דרוש מקור].
באוקטובר 2012 נכרתו 14 עצים בשדרה, לאור בניית רכבת באזור.
הערות שוליים

↑  רותם כבסה, הסוף של האקליפטוסים בשדרה ההיסטורית, באתר Blinker - חדשות מקומיות, ‏25.10.2012
ערך זה הוא קצרמרבנושא גאוגרפיה של ישראל ובנושא היסטוריה. אתם מוזמנים לתרום לוויקיפדיה ו.
שוודיה באירוויזיון 1983

שוודיה באירוויזיון 1983 השתתפה עם השיר "Främling" בביצוע של הזמרת קרולה.
לפני האירוויזיון

מלודיפסטיבלן 1983 נערך במלמה והונחה על ידי השחקנית והזמרת ביבי ג'והנס, 90 שירים הוצעו בתחילה לתחרות עד שלבסוף נבחרו 10 שירים, היא שודרה ב-SVT1 אך לא ברדיו, קרולה הזוכה הייתה היחידה לקבל ניקוד מלא מכל צוות של חבר שופטים מה שנוביל את המנחה להגיד "זה בכלל לא מרגש".
| סדר | מבצע | שיר | נקודות | מיקום |
| --- | --- | --- | --- | --- |
| 1 | ריטז | Marionett | 34 | 4th |
| 2 | קרסטין דאהלברג | Här är min sång till dig | - | - |
| 3 | קארין גלנמארק | Se | 37 | 3rd |
| 4 | קיקי דניאלסון | Varför är kärleken röd? | 45 | 2nd |
| 5 | פיטר לונדבלאד & אגנטה אולסון | Vill du ha mig efter gryningen | - | - |
| 6 | קארינה רידברג | Nu börjar mitt liv | - | - |
| 7 | אן לואיס האנסון & ג'ון באלארד | Bara en enda gång Glenmark | 27 | 5th |
| 8 | מריה וויקמן | Okej, jag ger mig | - | - |
| 9 | נילס-אקה רונסון | Värmen som du gav | - | - |
| 10 | קרולה | Främling | 88 | 1st |
באירוויזיון

פרק זה לוקה בחסר. אנא תרמו לוויקיפדיה ו.
ריצ'רד לינטרן

| --- | --- |

ריצ'רד לינטרן באוסטריה
 לידה:  8 באוקטובר 1962 (בן 62) טונטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1988 
 מקום לימודים:  האקדמיה המלכותית לאמנות הדרמה (1987)  אוניברסיטת דרהאם 
 פרופיל ב-IMDb
 
ריצ'רד צ'ארלס לינטרן (באנגלית: Richard Charles Lintern; נולד ב-8 באוקטובר 1962) הוא שחקן תיאטרון, קולנוע וטלוויזיה אנגלי.
ביוגרפיה

לינטרן נולד בטאונטון שבסאמרסט. הוא למד ספרות אנגלית באוניברסיטת דרהאם, וקיבל מלגת לימודים באקדמיה המלכותית לאמנות הדרמה.
ללינטרן יש קריירה נרחבת בתיאטרון, והוא הופיע בתיאטראות וסט אנד ובתיאטרון המלכותי הלאומי. הוא הופיע ברחבי בריטניה בתפקידים ראשיים עם התיאטרון הלאומי, הלהקה השייקספירית המלכותית, ותיאטרון רויאל קורט. לינטרן שיחק במחזה "הסוחר מוונציה" בווסט יורקשייר פלייהאוס, ובמחזה "המלט": בתיאטרון בריסטול אולד ויק.
בטלוויזיה הופיע לינטרן בסדרות רבות בהן "Lead Balloon", הדרמה במסגרת "Screenplay", המיני-סדרה "The Beggar Bride", הסדרה "קובינגטון קרוס", פרקים בסדרות "רציחות במידסומר", "קדפאל" ו"לואיס", סדרת הפשע "She's Out", "סיפורי עמים", "ויקטוריה ווד", "קו היופי", "Forever Green", "החברה הטובים", "The Bill", "חדר מיון", "Plotlands", "בקצב הלב", "Performance", הסיטקום "Holding the Baby", "טאגארט", "חקירות המפקח לינלי", ופרק בסדרה "פוארו". ב-1998 גילם את דמותו של מוחמד עלי ג'ינה הצעיר בסרט "ג'ינה", ושיחק בתפקיד שוטר אמריקאי בסרט הטלוויזיה "Lost Souls".
ב-2007 כיכב לינטרן בדרמה של ערוץ 4 "צומת קלפהאם" בתפקיד ויל שחי באיחוד אזרחי עם בן זוגו גאווין. ב-2008 השתתף בסרט "הג'וב הבריטי" בתפקיד סוכן MI5 האחראי על הפעילות המביכה של שוד הבנק בלונדון בשנות השבעים של המאה העשרים. עוד בקולנוע שיחק לינטרן בסרטים "סוריאנה", "Page Eight", "ג'ינה", "Malaventura", ו-"The Calling". לינטרן השתתף בעונה השלישית של סדרת הדרמה התקופתית "בית אליוט". ב-2011 הופיע בסדרה של ה-BBC "קו אפל ודק". ב-2012 שיחק בסדרת הדרמה "Hunted" של ערוץ BBC One ו-HBO בתפקיד הקטור סטוקס. החל משנת 2014 הוא מופיע בסדרת הטלוויזיה "עדות אילמת" של ה-BBC בתפקיד מנהל מרכז לייל.
לינטרן מופיע בתפקידי קריינות ודיבוב שונים, בין השאר בפרסומות עבור ג'ילט, פררו רושה, מרצדס-בנץ וערוץ הטלוויזיה "Film4". הוא הקריין בתוכניות דוקומנטריות נודעות כולל בסדרה זוכת הבאפט"א "Between Life and Death".
חיים אישיים

לינטרן נשוי ואב לשלושה בנים. המשפחה מתגוררת בלונדון ובסאמרסט.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1989 | ויקטוריה ווד | Victoria Wood | קווין | בפרק "Staying In" |
| 1990 |  | Jupiter Moon | ג'יימס ברומוויץ' | סדרת טלוויזיה |
| 1994 | בית אליוט | The House of Eliott | דניאל פייג' | עונה שלישית |
| 1998 |  | Jinnah | ג'ינה (הצעיר) |  |
| 1998 |  | Lost Souls | גרהם סקופילד |  |
| 2000 |  | The Calling | מארק סיינט קלייר |  |
| 2001 | נקמה מתוקה | Sweet Revenge | פיטר קולין | סרט טלוויזיה |
| 2002 | חקירות המפקח לינלי | The Inspector Lynley Mysteries | תרוסון | בפרק "For the Sake of Elena" |
| 2004 | בקצב הלב | Heartbeat | בן נורטון | סדרת טלוויזיה |
| 2005 | סוריאנה | Syriana | הבוס של בריאן |  |
| 2006 | נטשה | Natasha | ג'ון לומיס |  |
| 2006 | קו היופי | The Line of Beauty | פיט מאוסון | מיני-סדרה |
| 2007 | צומת קלפהאם | Clapham Junction | ויל | סרט טלוויזיה |
| 2007 | חלומה של קסנדרה | Cassandra's Dream | במאי |  |
| 2007 | לואיס | Lewis | ספטון לין | בפרק "Whom the Gods Would Destroy" |
| 2007 | רציחות במידסומר | Midsomer Murders | מרטין ספלמן | בפרק "Picture of Innocence" |
| 2008 | הג'וב הבריטי | The Bank Job | טים אוורט |  |
| 2008 | פוארו | Agatha Christie's Poirot | גאי קרפנטר | בפרק "Mrs McGinty's Dead" |
| 2009 |  | Unmade Beds | אנתוני המינגס |  |
| 2009 | איסטאנדרס | EastEnders | רופרט | סדרת טלוויזיה (2 פרקים) |
| 2011 | החשדות של מר ויצ'ר | The Suspicions of Mr Whicher | הנרי לאדלו | בפרק "The Murder at Road Hill House" |
| 2011 | קו אפל ודק | The Shadow Line | ריצ'רד פטרסון | מיני-סדרה |
| 2011 | עמוד שמונה | Page Eight | מקס ואלאנס | סרט טלוויזיה |
| 2012 | אנדוור | Endeavour | ד"ר רוואן סטרומינג | פרק פיילוט |
| 2012 |  | White Heat | מיילס | מיני-סדרה |
| 2012 | ניצודה | Hunted | הקטור סטוקס | סדרת טלוויזיה (2 פרקים) |
| 2012 | אפקט הדומינו | The Domino Effect | מדריך המדיה של רוברט |  |
| 2013 | המרגלים של ורשה | Spies of Warsaw | קולונל לסרד | מיני-סדרה |
| 2014– | עדות אילמת | Silent Witness | ד"ר תומאס צ'מברלין | סדרת טלוויזיה |
| 2015 | המלחמה של פויל | Foyle's War | צ'ארלס לוקאס | בפרק "Trespass" |
| 2016 |  | Top Tens of Warfare | קריינות | בפרק "Secrets" |
| 2017 | הכתר | The Crown | סטיבן וורד | פרק אחד |
| 2020 | רצח בחווה הלבנה | White House Farm | אנתוני ארלידג' QC | מיני-סדרה |
| 2023 | נולי | Nolly | רונלד אלן (אנ') | מיני-סדרה |
| 2024 |  | Elden Ring | Igon the drake warrior | דיבוב |
הערות שוליים

↑  "Bloodlines: Legacy of a Lord." (1997)
↑  "A violent reminder that homophobia hasn't gone away". gaycelluloid.com. נבדק ב-16 בנובמבר 2012. {{cite web}}:  (עזרה)
↑  Radio Times Hunted Cast List
| --- | --- |
בקרת זהויות :  NLI: 987007431879405171  BNE: XX5084437  GND: 1062084683  ISNI: 0000 0001 1975 3908  LCCN: no2007026456  NTA: 333988795  VIAF: 170718707   WorldCat (עם VIAF): 170718707
ריברסייד (מחוז)

מחוז ריברסייד (באנגלית: Riverside County) הוא מחוז בדרום קליפורניה, בקרבת המטרופולין של לוס אנג'לס. המחוז גובל במחוז אורנג' במערב, במחוזות אימפריאל וסן דייגו (מחוז) בדרום, מחוז סן ברנרדינו בצפון ובמדינת אריזונה במזרח.
על פי מפקד התושבים בשנת 2000 חיו במחוז 1,545,387 תושבים ועל פי מפקד דומה שנעשה בשנת 2007 חיו במחוז כ-2 מיליון תושבים (311,575 מהם גרים בעיר המחוז, ריברסייד). קרבתו של המחוז למחוז לוס אנג'לס ולמטרופולין של לוס אנג'לס הגבירו את קצב הגדילה של הערים בו. מבחינה גאוגרפית המחוז כולו משתרע על שטח מדברי בגבול בין מדבר מוהאבי למדבר קולורדו.
היסטוריה

מחוז ריברסייד נוסד בשנת 1893 על חלק מהשטחים של המחוזות סן ברנרדינו וסן דייגו.
השם למחוז ניתן לו על שמה של העיר ריברסייד שהוקמה בשנת 1871, כאשר נחפרה אליה תעלה מנהר סנטה אנה העובר בשטח המחוז.
בשנת 1980 אוכלוסיית המחוז הגיעה למיליון תושבים.
גאוגרפיה

שטח המחוז מסתכם ב-18,915 קילומטרים מרובעים. מתוכם 18,667 קילומטרים מרובעים אדמה ו-248 קילומטרים מרובעים מים (1.31%).
המחוז עצמו ארוך מאוד ממזרח למערב (כ-290 ק"מ) וצר מצפון לדרום.
המחוז גובל במחוז סן ברנדינו מצפון, מחוז אורנג' במערב, מחוזות סן דייגו ואימפריאל בדרום ומדינת אריזונה ממזרח.
נהר הקולורדו, המסמן את הגבול בין מדינת קליפורניה למדינת אריזונה, זורם בגבולו המזרחי של מחוז ריברסייד.
גאוגרפיה > ערים עיקריות

מורנו ואלי (כ-180,000 תושבים).
קורונה (כ-125,000 תושבים).
טמקולה (כ-101,000 תושבים).
מוריאטה (כ-100,000 תושבים).
אינדיו (כ-71,000 תושבים).
המט (כ-70,000 תושבים).
איסטוייל (כ-50,000 תושבים).
לייק אלסינור (כ-50,000 תושבים).
קתידרל סיטי (כ-49,000 תושבים).
פאלם דזרט (כ-49,000 תושבים).
פאלם ספרינגס (כ-42,000 תושבים).
תחבורה

אחת הסיבות לגידול האוכלוסייה במחוז היא תחבורה ציבורית נוחה ממנו ללוס אנג'לס. רכבת פרברית של מטרולינק מחברת את ערי המחוז ללוס אנג'לס ולמחוז אורנג'. קו רכבת של אמטרק עובר בשטח המחוז עם תחנות בריברסייד ובפאלם ספרינגס.
ישנם 14 נמלי תעופה ברחבי המחוז, אך כולם קטנים ומשמשים לטיסות פנים. נמל תעופה הבינלאומי הקרוב ביותר הוא נמל תעופה סן ברנרדינו הנמצא בעמק סן ברנרדינו ו'נמל תעופה בינלאומי אונטריו' הנמצא גם הוא בעמק סן ברנדינו.
חוק ופוליטיקה

בית המשפט העליון של מחוז ריברסייד אחראי על קיום חוקים במחוז. ישנם 13 בתי משפט הפזורים בערי המחוז.
בניין בית המשפט העליון הוקם בשנת 1904 ועדיין משמש כבית משפט העליון.
ריאד סאטוף

| --- | --- |

ריאד סאטוף בשנת 2014
 לידה:  5 במאי 1978 (בן 46) פריז, צרפת 
 מדינה:  צרפת צרפת
 ידוע בשל:  L'Arabe du futur
 השכלה:  School of Fine Arts of Rennes  Gobelins  בפסקה זו רשומה אחת נוספת שטרם תורגמה 
 תקופת הפעילות:  מ-2000 
 מקצוע:  קריקטוריסט
 מעסיק:  Fluide Glacial, שרלי הבדו 
 פרסים והוקרה:  פרס רנה גוסיני של פסטיבל הקומיקס הבינלאומי באנגולם (2003)  אביר במסדר ההצטיינות הלאומי (2 במאי 2017)  פרס סזאר לסרט הטוב ביותר (2010)  פרס סזאר לסרט הטוב ביותר (2010)  RTL Prize for comic book (2014)  Angoulême International Comics Festival Prize for Best Album (2015)  גלובוס הקריסטל (2008)  Angoulême International Comics Festival Prize for Best Album (2010)  הפרס הגדול של העיר אנגולם (25 בינואר 2023)  prix Jacques-Lob (2008)  אביר מסדר האמנויות והספרות 
 http://www.riadsattouf.com
 
ריאד סאטוף (בצרפתית: Riad Sattouf, בערבית: رياض سطوف; תעתיק מדויק מערבית: ריאצ' סטוף) הוא קריקטוריסט צרפתי, אמן קומיקס ובמאי קולנוע ממוצא פרנקו-סורי. ידוע בעיקר בזכות פנטלוגיית הזכרונות הגרפיים עטורת הפרסים L'Arabe du futur ("ערבי העתיד") ובסרטו עטור הפרסים Les Beaux Gosses. הוא עבד גם בשבועון הצרפתי הסאטירי "שרלי הבדו" במשך עשר שנים, משנת 2004 ועד אמצע 2014, והוציא לאור לוחות ציור של אחת מיצירותיו הגדולות La vie secrète des jeunes.
קורות חיים וקריירה

ריאד סאטוף נולד בפריז, לאב סורי ולאם צרפתייה, ובילה את ילדותו בלוב ובסוריה. הוא חזר לצרפת לבלות את שנות העשרה שלו בבריטני, כשלמד בברן. הוא היה קורא מושבע של ספרי קריקטורה וכתבי-עת, שנשלחו אליו על ידי סבתו, והוקסם מהם. אף על פי שלמד טיסה, הוא הגיש בקשה ללמוד ב-École Pivaut ואז ב-Gobelins L'Ecole de L'Image כדי ללמוד אנימציה. הקריקטוריסט המפורסם אוליבייה ווטין הבחין בכישרונו והכיר לו את גאי דלקור, הבעלים של דלקור, מו"ל שמתמחה בסרטים מצוירים. דלקור פרסם את ספרו הראשון של סאטוף, "פטי ורגלס", המבוסס על קו עלילה מאת אריק קורביראן.
בסגנון אישי והומוריסטי ייחודי הוא סיפר את תצפיות גיל ההתבגרות שלו ב-Manuel du puceau וב-Ma Circoncision שפורסמו בהוצאת Bréal Jeunesse בבעלות ג'ואן ספר. הספרים הודפסו בהמשך על ידי בית ההוצאה לאור L'Association. ב-Ma circoncision הוא הוקיע את ברית המילה כמעשה אכזרי ואבסורדי, שהונח על רקע החיים הסוציו-פוליטיים בסוריה הקדמונית בשנות השמונים.
לאחר מכן פרסם את סדרת Jérémie באוסף המצויר Poisson Pilote בהוצאת Dargaud. זהו סיפורו של נער מתבגר סנטימנטלי ולא יציב והוא מאוד אוטוביוגרפי. הוא הופיע גם ב-No sex in New York בשנת 2004 ביוזמת היומון הצרפתי Libération.
בשנת 2005 פרסם את Retour au collège שזכה להצלחה גדולה. מעודד מכך יצר סאטוף את הדמות המאצ'ואיסטית והאמביוולנטית פסקל ברוטל.
בין השנים 2004–2014 פרסם רצועה שבועית בשבועון הצרפתי הסאטירי "שרלי הבדו" תחת הכותרת "La vie secrète des jeunes", ובה סיפר אנקדוטות מהחיים האמיתיים. הרצועות פורסמו מחדש בשלושה כרכים, האחד בשנת 2007, השני ב-2010 והאחרון בשנת 2013. בסוף 2014 הוא עזב את "שרלי הבדו" ועבר ל"לה נובל אוב", מגזין שבועי, עם רצועה חדשה בשם Les cahiers d'Esther (המחברות של אסתר), המבוססת על סיפורים אמיתיים שסיפרה לו אסתר א', ילדה שהייתה בן 9 כשהרצועה התחילה.
סאטוף התנסה גם בדיבוב סרטים. הוא העניק את קולו לדמות מצוירת ב-"Petit Vampire" שעיצב ידידו, הקריקטוריסט ג'ואן ספר.
כשעבר לתעשיית הקולנוע, ביים את סרטו הראשון, Les Beaux Gosses (הידוע גם בכותרתו האנגלית The Kiss Kissers). הוא יצא לאור ב-10 ביוני 2009 וזכה להצלחה רבה בצרפת – מיליון איש צפו בחודשיים הראשונים לצאתו. בסרט מתאר סאטוף את חיי האהבה ואת בוא גיל ההתבגרות. הסרט היה מועמד לשלושה פרסי סזאר בשנת 2010: סרט הבכורה הטוב ביותר, השחקן החדש הטוב ביותר (עבור וינסנט לקוסט בתפקיד הרווה) והשחקנית המשנה הטובה ביותר (עבור נומי לבובסקי בתפקידה כאמה של הרווה). הוא זכה בפרס הזהב לסרט הבכורה הטוב ביותר, השחקן החדש הטוב ביותר עבור וינסנט לקוסט ואנתוני סוניגו, הבמאי והמפיק הצרפתי החדש הטוב ביותר עבור סאטוף עצמו, ופרס ז'אק פרווטר לתסריט ועיבוד הטוב ביותר עם שותפו לכתיבה מארק סיריגאס.